
Parlamentul  României

Camera  Deputaţilor

Comisia pentru industrii si servicii

Bucureşti 06.11.2007
                                                                                                   23/271/2007
AVIZ
asupra propunerii legislative pentru modificarea şi completarea
 Legii nr. 571/2003, privind Codul fiscal


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată pentru aviz la  Comisia pentru buget, finanţe şi bănci cu propunerea legislativă pentru modificarea şi completarea Legii nr. 571/2003 privind Codul fiscal, trimisă  cu  adresa nr. Pl-x 598 din 18 septembrie 2007 şi înregistrată sub nr. 23/271 din 19 septemrie 2007.


Prin această iniţiativă legislativă se propune abrogarea unor prevederi din Legea nr. 571/2003 privind Codul fiscal, care se referă la taxa de primă înmatriculare a autovehicolelor.

Consiliul Legislativ, cu adresa nr. 510 din 23.04.2007 a avizat favorabil propunerea legislativă, cu unele observaţii şi propuneri.

Consiliul Economic şi Social, cu adresa nr. 1157/18.06.2007, a avizat negativ propunerea legislativă.


Guvernul României, prin punctul său de vedere transmis cu nr. 1250/25.05.2007, a comunicat că nu susţine adoptarea acestei iniţiative legislative.

Senatul, în  calitate de  primă Cameră sesizată, a respins propunerea legislativă  în şedinţa din 13 septembrie 2007.

În conformitate cu prevederile  art.75 alin. (1) din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, Camera decizională pentru această propunere legislativă este Camera Deputaţilor.

Examinarea propunerii legislative a avut loc în şedinţa comisiei din data de 6 noiembrie 2007.
La dezbaterile asupra propunerii legislative au participat domnul deputat Corneliu Momanu – din partea iniţiatorilor şi domnul Mihai Horă – director în Ministerul Economiei şi Finanţelor.

În urma dezbaterilor, membrii comisiei au hotărît, cu majoritate de voturi, să avizeze negativ  propunerea  legislativă pentru modificarea şi completarea  Legii nr. 571/2003, privind Codul fiscal.
În raport cu obiectul de reglementare şi conţinutul său, propunerea legislativă face parte din categoria legilor ordinare.

                                                      PREŞEDINTE               
                                                       Iulian IANCU                                                    

Viorela Gondoş – Consilier;


Viorica Petraşcu – Consilier.

